Title: ข้อบัญญัติองค์การบริหารส่วนตำบลศีรษะจรเข้น้อย เรื่อง การลดหย่อนภาษีบำรุงท้องที่ในเขตองค์การบริหารส่วนตำบลศีรษะจรเข้น้อย พ.ศ. 2551

ข้อบัญญัติองค์การบริหารส่วนตำบลศีรษะจรเข้น้อย

ข้อบัญญัติองค์การบริหารส่วนตำบลศีรษะจรเข้น้อย
เรื่อง
การลดหย่อนภาษีบำรุงท้องที่ในเขตองค์การบริหารส่วนตำบลศีรษะจรเข้น้อย
พ.ศ.
๒๕๕๑[๑]

โดยที่เป็นการสมควรตราข้อบัญญัติองค์การบริหารส่วนตำบลศีรษะจระเข้น้อย
ว่าด้วยการลดหย่อนภาษีบำรุงท้องที่ในเขตองค์การบริหารส่วนตำบลศีรษะจรเข้น้อย
อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ประกอบมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘
โดยได้รับความเห็นชอบจากสภาองค์การบริหารส่วนตำบลศีรษะจรเข้น้อยและนายอำเภอบางเสาธง
จึงตราข้อบัญญัติ เรื่อง
การลดหย่อนภาษีบำรุงท้องที่ในเขตองค์การบริหารส่วนตำบลศีรษะจรเข้น้อยขึ้นไว้
ดังต่อไปนี้

ข้อ ๑
 ข้อบัญญัตินี้เรียกว่า ข้อบัญญัติองค์การบริหารส่วนตำบลศีรษะจระเข้น้อย
เรื่อง การลดหย่อนภาษีบำรุงท้องที่ในเขตองค์การบริหารส่วนตำบลศีรษะจรเข้น้อย พ.ศ.
๒๕๕๑

ข้อ ๒
 ข้อบัญญัตินี้
ให้ใช้บังคับเมื่อพ้นกำหนดเจ็ดวัน นับแต่วันที่ได้ประกาศโดยเปิดเผย ณ
ที่ทำการองค์การบริหารส่วนตำบลศีรษะจรเข้น้อยเป็นต้นไป

ข้อ ๓
 บรรดาข้อบัญญัติ กฎ ข้อบังคับ
ระเบียบ คำสั่งอื่นใดในส่วนที่ตราไว้เป็นข้อบัญญัติองค์การบริหารส่วนตำบลศีรษะจรเข้น้อยซึ่งขัดหรือแย้งกับข้อบัญญัตินี้
ให้ใช้ข้อบัญญัตินี้แทน

ข้อ ๔
 ในข้อบัญญัตินี้
ที่ดิน หมายความว่า
พื้นที่ดิน และให้หมายความรวมถึง พื้นที่ที่เป็นภูเขา หรือที่มีน้ำด้วย
เจ้าของที่ดิน หมายความว่า
บุคคลหรือคณะบุคคลซึ่งมีกรรมสิทธิ์ในที่ดิน หรือครอบครองอยู่ในที่ดินที่ไม่เป็นกรรมสิทธิ์ของเอกชน
ที่อยู่อาศัย หมายความว่า
ที่อยู่นั้นต้องเป็นเจ้าของเดียวกันกับเจ้าของที่ดินที่มีการลดหย่อน

ข้อ ๕
 ให้บุคคลธรรมดารายหนึ่งรายใด
หรือหลายคน ซึ่งเป็นเจ้าของที่ดินแปลงเดียวหรือหลายแปลงที่อยู่ในตำบลศีรษะจระเข้น้อยและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตนหรือประกอบกสิกรรมของตนในเขตองค์การบริหารส่วนตำบลศีรษะจรน้อย
ให้ลดหย่อนไม่ต้องเสียภาษีบำรุงท้องที่ได้ จำนวน ๕ ไร่

ข้อ ๖
 ที่ดินที่มีสิ่งปลูกสร้างและสิ่งปลูกสร้างนั้น
เป็นสถานการค้า หรือให้เช่าไม่ได้รับการลดหย่อน
สำหรับส่วนของที่ดินที่มีสิ่งปลูกสร้างที่ใช้เป็นสถานการค้า หรือให้เช่านั้น

ข้อ ๗
 ผู้ใดรู้อยู่แล้ว
หรือจงใจแจ้งข้อความอันเป็นเท็จ ให้ถ้อยคำเท็จ ตอบคำถามด้วยถ้อยคำอันเป็นเท็จ
หรือนำพยานหลักฐานเท็จมาแสดงเพื่อหลีกเลี่ยง หรือพยายามหลีกเลี่ยงการเสียภาษีบำรุงท้องที่
ต้องระวางโทษตามที่กฎหมายกำหนด

ข้อ ๘
 ให้นายกองค์การบริหารส่วนตำบลศีรษะจรเข้น้อยมีหน้าที่รักษาการตามข้อบัญญัตินี้และให้มีอำนาจออกระเบียบ
ข้อบังคับ หรือคำสั่งเพื่อปฏิบัติตามข้อบัญญัตินี้

ประกาศ
ณ วันที่ ๒๕ มิถุนายน พ.ศ. ๒๕๕๑
พยนต์
 เอี่ยมสะอาด
นายกองค์การบริหารส่วนตำบลศีรษะจรเข้น้อย

ปริยานุช/ผู้จัดทำ
๓
เมษายน ๒๕๕๒

[๑]
ราชกิจจานุเบกษา เล่ม ๑๒๖/ตอนที่ ๓๒ ง/หน้า ๑๕๙/๒๖ มีนาคม ๒๕๕๒